बोले- राहा की वजह से मेरा घर से निकलने का मन नहीं करता है
Bollywood Actor Ranbir Kapoor Talks About Daughter On His Upcoming Movie Promotion बॉलीवुड एक्टर रणबीर कपूर ने हाल ही में अपनी अपकमिंग फिल्म 'तू झूठी मैं मक्कार' के प्रमोशनल इवेंट में अपनी बेटी राहा के बारे में बात की। रणबीर ने बताया कि कुछ दिनों से राहा ने मुस्कुराना सीखा है
बॉलीवुड एक्टर रणबीर कपूर ने हाल ही में अपनी अपकमिंग फिल्म 'तू झूठी मैं मक्कार' के प्रमोशनल इवेंट में अपनी बेटी राहा के बारे में बात की। रणबीर ने बताया कि कुछ दिनों से राहा ने मुस्कुराना सीखा है। साथ ही उन्होंने पैरंटहुड जर्नी के कुछ मजेदार किस्से भी शेयर किए।
मैं राहा को बहुत मिस करता हूं
रणबीर कपूर बेटी के बारे में बात करते हुए कहते हैं, 'राहा की वजह से मेरा घर से निकलने का मन नहीं करता है। आज सुबह फ्लाइट से पहले मुझे उसके साथ सिर्फ 20 मिनट मिले थे, जो कि मेरे लिए बहुत अनमोल थे। मैं उसे बहुत मिस करता हूं। जब भी मैं घर पर रहता हूं, मुझे उसके आसपास रहना ही पसंद है।'
राहा के साथ रहना बहुत मैजिकल एक्सपीरियंस होता है
रणबीर ने मजेदार किस्सा शेयर करते हुए कहा, 'मैं बर्पिंग स्पेशलिस्ट हूं। मुझे कभी नहीं पता था कि बच्चे के शुरुआती दिनों में बर्प (डकार) लेना इतना बड़ा हिस्सा होता है। जब भी मैं घर पर होता हूं, मैं हमेशा उसके साथ होता हूं और यह बहुत मैजिकल है।'
बच्चे के प्यार की कोई भाषा नहीं होती है
रणबीर कहते हैं, 'उसने अभी पिछले दो हफ्तों में मुस्कुराना शुरू किया है और उस मुस्कान को देखकर मेरा दिल टूट जाता है। ऐसा लगता है जैसे प्यार की एक नई समझ है। आप मुझसे प्यार की भाषा के बारे में पूछ रहे थे, लेकिन बच्चे के प्यार की कोई भाषा नहीं होती है। ये सिर्फ प्यार है, मैं इसे समझा नहीं सकता।'
पिछले साल नवंबर में हुआ है राहा का जन्म
आलिया और रणबीर कपूर ने सालों तक डेट करने के बाद 14 अप्रैल, 2022 को शादी कर ली थी। शादी के दो महीने बाद ही आलिया ने मां बनने की अनाउंसमेंट की थी। फिर पिछले साल नवंबर में आलिया ने बेटी राहा को जन्म दिया। इस बात की जानकारी उन्होंने सोशल मीडिया के जरिए फैंस को दी थी।
8 मार्च को सिनेमाघरों में रिलीज होगी तू झूठी मैं मक्कार
रणबीर कपूर की अपकमिंग फिल्म 'तू झूठी मैं मक्कार' की बात करें तो वो जल्द ही रिलीज होने वाली है। फिल्म का ट्रेलर कुछ समय पहले ही रिलीज हुआ है। ट्रेलर देखने के बाद फैंस की फिल्म से उम्मीदें कुछ ज्यादा ही बढ़ गई हैं। इस फिल्म के जरिए रणबीर और श्रद्धा कपूर पहली बार एक साथ नजर आने वाले हैं। इस रोमांटिक कॉमेडी फिल्म का निर्देशन लव रंजन ने किया है। इस फिल्म के अलावा रणबीर 'एनिमल' में नजर आएंगे, जिसमें रश्मिका मंदाना, बॉबी देओल, अनिल कपूर, तृप्ति डिमरी और शक्ति कपूर भी दिखाई आएंगे।